FrancophonIA/NTEU_French-Irish huggingface dataset:
French: Les questions non inscrites à l'ordre du jour du Parlement dans un délai de trois mois après leur dépôt deviennent caduques.
Irish: Maidir le ceisteanna nach gcuirtear ar chlár oibre na Parlaiminte laistigh de thrí mhí ón tráth a thíolactar iad, titfidh siad ar lár.
French: Les questions à la Commission doivent être transmises à l'institution intéressée au moins une semaine, les questions au Conseil au moins trois semaines avant la séance à l'ordre du jour de laquelle elles sont inscrites.
Irish: Ní mór ceisteanna arna ndíriú chuig an gCoimisiún a tharchur chuig an institiúid sin seachtain amháin ar a laghad roimh an suí iomlánach a mbeidh na ceisteanna sin ar a chlár oibre agus ní mór ceisteanna arna ndíriú chuig an gComhairle a tharchur chuici trí seachtaine ar a laghad roimh an dáta sin.
French: L'un des auteurs de la question dispose de cinq minutes pour la développer.
Irish: Féadfaidh duine de na ceistitheoirí an cheist a thairiscint ar feadh cúig nóiméad.
French: Un membre de l'institution intéressée répond.
Irish: Freagróidh comhalta amháin den institiúid lena mbaineann.
French: L'auteur de la question a le droit d'utiliser toute la durée mentionnée du temps de parole.
Irish: Tá údar na ceiste i dteideal an tréimhse iomlán ama labhartha atá luaite a úsáid.
French: L'heure des questions au Conseil et à la Commission a lieu à chaque période de session, à des moments fixés par le Parlement sur proposition de la Conférence des présidents.
Irish: Seolfar Tráth na gCeisteanna leis an gComhairle agus leis an gCoimisiún ag gach páirtseisiún ag cibé tráthanna a chinnfidh an Pharlaimint ar thogra ó Chomhdháil na nUachtarán.
French: Un laps de temps peut être réservé pour des questions posées au Président et à des membres individuels de la Commission.
Irish: Féadfar tréimhse shonrach ama a chur ar leataobh do cheisteanna arna ndíriú chuig Uachtarán, agus chuig Comhaltaí aonair, an Choimisiúin.
French: Au cours d'une période de session, chaque député ne peut poser qu'une seule question au Conseil et à la Commission.
Irish: Ní fhéadfaidh aon Fheisire níos mó ná ceist amháin a chur ar an gComhairle agus ar an gCoimisiún ag aon pháirtseisiún ar leith.
French: Les questions sont soumises par écrit au Président qui décide de leur recevabilité et de l'ordre dans lequel elles seront appelées.
Irish: Cuirfear ceisteanna faoi bhráid an Uachtaráin i scríbhinn, agus rialóidh seisean ar a n-inghlacthacht agus ar an ord ina dtógfar iad.
French: Cette décision est aussitôt notifiée aux auteurs des questions.
Irish: Tabharfar fógra faoin gcinneadh sin don cheistitheoir láithreach.
French: La procédure à suivre pour la conduite de l'heure des questions fait l'objet de directives fixées dans une annexe au règlement
Irish: Beidh an nós imeachta mionsonraithe faoi rialú treoirlínte arna leagan síos in iarscríbhinn a ghabhann leis na Rialacha Nós Imeachta seo
French: Voir Annexe II.
Irish: Féach Iarscríbhinn II.
French: Les députés peuvent poser des questions avec demande de réponse écrite au Conseil ou à la Commission, conformément aux directives fixées dans une annexe au règlement
Irish: Féadfaidh aon Fheisire ceisteanna i gcomhair freagra scríofa a dhíriú chuig an gComhairle nó chuig an gCoimisiún i gcomhréir le treoirlínte arna leagan síos in iarscríbhinn a ghabhann leis na Rialacha Nós Imeachta seo
French: Voir Annexe III
Irish: Féach Iarscríbhinn III.
French: Le contenu des questions relève de la seule responsabilité de leur auteur.
Irish: Is ar údair na gceisteanna a bheidh an fhreagracht iomlán as ábhar na gceisteanna sin
French: Les questions sont remises par écrit au Président qui les communique à l'institution intéressée.
Irish: Cuirfear ceisteanna faoi bhráid an Uachtaráin i scríbhinn agus cuirfidh seisean ar aghaidh chuig an institiúid lena mbaineann iad.
French: Le Président lève les doutes concernant la recevabilité d'une question.
Irish: Is é an tUachtarán a shocróidh aon amhras faoi inghlacthacht ceiste.
French: Sa décision est communiquée à l'auteur de la question.
Irish: Cuirfear a chinneadh in iúl don cheistitheoir.
French: Les questions appelant une réponse immédiate mais ne nécessitant aucune recherche approfondie (questions prioritaires) doivent recevoir une réponse dans un délai de trois semaines à compter de leur transmission à l'institution concernée.
Irish: Maidir le ceisteanna a bhfuil gá le freagra láithreach orthu ach nach bhfuil gá le taighde mionsonraithe ina leith (ceisteanna tosaíochta), freagrófar iad laistigh de thrí seachtaine ón tráth a chuirtear ar aghaidh chuig an institiúid lena mbaineann iad.
French: Tout député peut poser une question prioritaire une fois par mois.
Irish: Féadfaidh gach Feisire ceist tosaíochta amháin a chur síos gach mí.
French: Les autres questions (questions non prioritaires) doivent recevoir une réponse dans un délai de six semaines à compter de leur transmission à l'institution intéressée.
Irish: Freagrófar ceisteanna eile (ceisteanna neamhthosaíochta) laistigh de shé seachtaine ón tráth a chuirtear ar aghaidh chuig an institiúid lena mbaineann iad.
French: Les députés précisent le type de question dont il s'agit.
Irish: Sonróidh na Feisirí an cineál ceiste atá á tíolacadh acu.
French: La décision en la matière appartient au Président.
Irish: Is é an tUachtarán a ghlacfaidh an cinneadh críochnaitheach.
French: Les questions sont publiées, avec leur réponse, au Journal officiel de l'Union européenne.
Irish: Foilseofar ceisteanna agus freagraí in Iris Oifigiúil an Aontais Eorpaigh.
French: Les députés peuvent poser des questions avec demande de réponse écrite à la Banque centrale européenne, conformément aux directives fixées dans une annexe au règlement
Irish: Féadfaidh aon Fheisire ceisteanna i gcomhair freagra scríofa a dhíriú chuig an mBanc Ceannais Eorpach i gcomhréir le treoirlínte arna leagan síos in iarscríbhinn a ghabhann leis na Rialacha Nós Imeachta seo
French: Voir Annexe II bis.
Irish: Féach Iarscríbhinn III.
French: Les questions sont remises par écrit au président de la commission compétente qui les communique à la Banque centrale européenne.
Irish: Cuirfear ceisteanna den sórt sin faoi bhráid chathaoirleach an choiste fhreagraigh i scríbhinn agus cuirfidh seisean nó sise ar aghaidh chuig an mBanc Ceannais Eorpach iad.
French: Les questions sont publiées avec leurs réponses au Journal Officiel de l'Union européenne.
Irish: Foilseofar na ceisteanna mar aon le freagraí orthu in Iris Oifigiúil an Aontais Eorpaigh.
French: Si une question n'a pas reçu de réponse dans le délai requis, elle est inscrite, à la demande de son auteur, à l'ordre du jour de la prochaine réunion de la commission compétente avec le Président de la Banque centrale européenne.
Irish: Más rud é nach mbeidh freagra faighte ar an gceist faoin spriocdháta riachtanach, déanfar, ar iarraidh ón údar, í a chur ar chlár oibre an chéad chruinnithe eile idir an coiste freagrach agus Uachtarán an Bhainc Cheannais Eorpaigh.
French: Les rapports annuels et les autres rapports d'autres institutions pour lesquels les traités prévoient la consultation du Parlement ou pour lesquels d'autres dispositions juridiques prévoient l'avis de ce dernier, font l'objet d'un rapport soumis à la séance plénière.
Irish: Maidir le tuarascálacha bliantúla agus le tuarascálacha eile ó institiúidí eile, ar ina leith a dhéantar foráil leis na Conarthaí á rá go rachfar i gcomhairle le Parlaimint na hEorpa nó i gcás ina gceanglaítear le forálacha dlíthiúla eile tuairim Pharlaimint na hEorpa a fháil ina leith, déileálfar leo trí mheán tuarascála a chuirfear faoi bhráid an tsuí iomlánaigh.
French: Les rapports annuels et les autres rapports d'autres institutions, qui ne relèvent pas du paragraphe 1, sont renvoyés à la commission compétente qui peut proposer d'élaborer un rapport conformément à l'article 48.
Irish: Déanfar tuarascálacha bliantúla agus tuarascálacha eile ó institiúidí eile nach dtagann faoi réim raon feidhme mhír 1 a tharchur chuig an gcoiste cuí agus féadfaidh an coiste sin togra a dhéanamh go ndéanfar tuarascáil a tharraingt suas de bhun Riail 48.
French: Tout député peut déposer une proposition de résolution portant sur un sujet qui entre dans le cadre des activités de l'Union européenne.
Irish: Féadfaidh aon Fheisire tairiscint i gcomhair rúin a chur síos ar ábhar a thagann faoi réim ghníomhaíochtaí an Aontais Eorpaigh.
French: Cette proposition ne peut excéder 200 mots.
Irish: Ní fhéadfaidh níos mó ná 200 focal a bheith sa tairiscint.
French: La commission compétente décide de la procédure.
Irish: Déanfaidh an coiste freagrach cinneadh i dtaobh cén nós imeachta a bheidh le glacadh.
French: Elle peut joindre la proposition de résolution à d'autres propositions de résolution ou rapports.
Irish: Féadfaidh sé an tairiscint i gccomhair rún a chónascadh le tairiscintí eile i gomhair rúin nó le tuarascálacha.
French: Elle peut décider d'émettre un avis, éventuellement sous forme de lettre.
Irish: Féadfaidh sé tuairim a ghlacadh a fhéadfaidh a bheith i bhfoirm litreach.
French: Elle peut décider d'élaborer un rapport sur la base de l'article 48.
Irish: Féadfaidh sé a chinneadh tuarascáil a tharraingt suas de bhun Riail 48.
French: Les auteurs d'une proposition de résolution sont informés des décisions de la commission et de la Conférence des présidents.
Irish: Cuirfear cinntí an choiste agus Chomhdháil na nUachtarán in iúl d’údair tairisceana i gcomhair rúin.
French: Le rapport contient le texte de la proposition de résolution déposée.
Irish: Beidh téacs na tairisceana i gcomhair rúin san áireamh sa tuarascáil.
French: Les avis sous forme de lettre à l'attention d'autres institutions de l'Union européenne sont transmis par le Président.
Irish: Is é an tUachtarán a dhéanfaidh tuairimí i bhfoirm litreach chuig institiúidí eile de chuid an Aontais Eorpaigh a chur ar aghaidh.
French: L'auteur ou les auteurs d'une proposition de résolution déposée sur la base des articles 110, paragraphe 2, 115, paragraphe 5 ou 122, paragraphe 2, peuvent la retirer avant le vote final sur celle-ci.
Irish: Beidh údar nó údair tairisceana i gcomhair rúin a chuirtear síos de bhun Riail 110(2), Riail 115(5) nó Riail 122(2) i dteideal an tairiscint a tharraingt siar sula ndéantar an vótáil chríochnaitheach.
French: Une proposition de résolution déposée sur la base du paragraphe 1, peut être retirée par son ou ses auteurs ou par son premier signataire avant que la commission compétente ait décidé, sur la base du paragraphe 2, d'élaborer un rapport sur celle-ci.
Irish: Féadfaidh údar, údair nó chéad sínitheoir tairisceana i gcomhair rúin a chuirtear síos de bhun mhír 1 an tairiscint sin a tharraingt siar sula ndéanann an coiste freagrach cinneadh, de bhun mhír 2, chun tuarascáil a tharraingt suas uirthi.
French: Lorsque la proposition a été reprise sous cette forme par la commission, cette dernière est la seule qui puisse encore la retirer jusqu'à l'ouverture du vote final.
Irish: Ón tráth a ghlacann an coiste an tairiscint ar láimh amhlaidh, is é an coiste amháin a mbeidh sé de chumhacht aige í a tharraingt siar go dtí go gcuirfear tús leis an vótáil chríochnaitheach.
French: Une proposition de résolution retirée peut être immédiatement reprise et déposée à nouveau par un groupe politique, une commission ou un nombre de députés égal à celui qui est requis pour la déposer.
Irish: Féadfaidh grúpa, coiste nó an líon céanna Feisirí atá i dteideal tairiscint a chur síos tairiscint i gcomhair rúin arna tarraingt siar a ghlacadh ar láimh agus a chur síos arís láithreach.
French: Il appartient aux commissions de veiller à ce que les propositions de résolution déposées conformément au présent article et répondant aux conditions fixées fassent l'objet d'un suivi et soient dûment rappelées dans les documents qui traduisent ce suivi.
Irish: Tá dualgas ar na Coistí a chinntiú, maidir le tairiscintí i gcomhair rún a chuirtear síos de bhun na Rialach seo agus a chomhlíonann na ceanglais atá leagtha síos, go dtabharfar i gcrích iad agus go dtagraítear go cuí dóibh sna doiciméid a chuirtear ar fáil mar thoradh orthu.
French: Un groupe politique ou quarante députés au moins peuvent présenter une proposition de recommandation à l'intention du Conseil, concernant des matières traitées aux titres V et VI du traité UE ou lorsque le Parlement n'a pas été consulté sur un accord international dans le cadre des articles 90 ou 91.
Irish: Féadfaidh grúpa polaitiúil nó daichead Feisire ar a laghad togra i gcomhair molta don Chomhairle a chur síos maidir le hábhair faoi Theideal V agus faoi Theideal VI de Chonradh AE nó, i gcás nach ndeachthas i gcomhairle leis an bParlaimint ar chomhaontú idirnáisiúnta, laistigh de raon feidhme Riail 90 nó Riail 91.
French: Ces propositions sont renvoyées à la commission compétente pour examen.
Irish: Tarchuirfear tograí den sórt sin chuig an gcoiste freagrach lena mbreithniú.
French: Le cas échéant, celle-ci saisit le Parlement dans le cadre des procédures prévues au présent règlement.
Irish: Más cuí, tarchuirfidh an coiste an t-ábhar chuig an bParlaimint i gcomhréir leis na nósanna imeachta atá leagtha síos sna Rialacha seo.
French: Lorsqu'elle fait un rapport, la commission compétente adresse au Parlement une proposition de recommandation à l'intention du Conseil, ainsi qu'un bref exposé des motifs et, le cas échéant, l'avis des commissions consultées.
Irish: I gcás ina dtíolacann sé tuarascáil, déanfaidh an coiste freagrach togra i gcomhair molta don Chomhairle a chur faoi bhráid na Parlaiminte, mar aon le ráiteas gearr míniúcháin agus, más cuí, mar aon le tuairimí na gcoistí a ndeachthas i gcomhairle leo.
French: L'application de ce paragraphe ne requiert pas l'autorisation préalable de la Conférence des présidents.
Irish: Níl gá le húdarú roimh ré ó Chomhairle na nUachtarán chun an mhír seo a chur i bhfeidhm.
French: Les articles 97 ou 101 sont d'application.
Irish: Beidh feidhm ag forálacha Riail 97 nó Riail 101.
French: Sur demande présentée par écrit au Président par une commission, une délégation interparlementaire, un groupe politique ou quarante députés au moins, un débat peut avoir lieu sur un cas urgent de violation des droits de l'homme, de la démocratie et de l'État de droit (article 137, paragraphe 3).
Irish: Féadfaidh coiste, toscaireacht idirpharlaiminteach, grúpa polaitiúil nó daichead Feisire ar a laghad a iarraidh, i scríbhinn, ar an Uachtarán díospóireacht a sheoladh ar chás práinneach a bhaineann le sárú ar chearta an duine, ar an daonlathas agus ar an smacht reachta (Riail 137(3)).
French: La Conférence des présidents établit, sur la base des demandes visées au paragraphe 1 et selon les modalités prévues à l'annexe IV, une liste de sujets à inscrire au projet définitif d'ordre du jour pour le prochain débat sur des cas de violation des droits de l'homme, de la démocratie et de l'État de droit .
Irish: Tarraingeoidh Comhdháil na nUachtarán suas liosta ábhar a bheidh le cur san áireamh sa dréacht críochnaitheach den chlár oibre don chéad díospóireacht eile ar chásanna a bhaineann le sáruithe ar chearta an duine, ar an daonlathas agus ar an smacht reachta ar bhonn na n-iarrataí dá dtagraítear i mír 1 agus i gcomhréir le forálacha Iarscríbhinn IV.
French: Le nombre total des sujets inscrits à l'ordre du jour ne doit pas être supérieur à trois, rubriques comprises.
Irish: Ní bheidh líon iomlán na n-ábhar a bheidh san áireamh sa chlár oibre níos mó ná trí, lena n-áirítear fochaibidlí.
French: Conformément à l'article 140, le Parlement peut décider de supprimer un sujet prévu pour le débat et de le remplacer dans le débat par un sujet qui n'était pas prévu.
Irish: I gcomhréir le forálacha Riail 140, féadfaidh an Pharlaimint topaic a raibh díospóireacht le déanamh uirthi a thréigean agus topaic neamhsceidealta a chur ina hionad sa díospóireacht.
French: Dans le cadre du temps global prévu pour les débats, soit soixante minutes au maximum par période de session, le temps de parole global des groupes politiques et des députés non-inscrits est réparti conformément à l'article 149, paragraphes 4 et 5.
Irish: Déanfar an t-am labhartha iomlán do na grúpaí polaitiúla agus do na Feisirí neamhcheangailte a leithroinnt i gcomhréir leis an nós imeachta atá leagtha síos i Riail 149(4) agus (5) laistigh den am uasta i gcomhair díospóireachtaí, is é sin, 60 nóiméad in aghaidh an pháirtseisiúin.
French: Le temps de parole restant, déduction faite de la présentation des propositions de résolution, des votes ainsi que du temps convenu pour les interventions éventuelles de la Commission et du Conseil, est réparti entre les groupes politiques et les députés non-inscrits.
Irish: Maidir le haon am atá fágtha tar éis an t-am a bheidh ag teastáil chun na tairiscintí i gcomhair rún a thabhairt isteach agus chun vótáil a dhéanamh orthu, mar aon leis an am labhartha, más ann, a leithroinntear chuig an gCoimisiún agus chuig an gComhairle, a chur san áireamh, déanfar é a mhiondealú idir na grúpaí polaitiúla agus na Feisirí neamhcheangailte.
French: À la fin du débat, il est procédé immédiatement aux votes.
Irish: Beidh vótáil ann láithreach ag deireadh na díospóireachta.
French: L'article 170 ne s'applique pas.
Irish: Ní bheidh feidhm ag Riail 170.
French: Les votes pris en application du présent article peuvent être organisés conjointement, dans le cadre des responsabilités du Président et de la Conférence des présidents.
Irish: Féadfar vótálacha a dhéantar de bhun na Rialach seo a eagrú ar bhonn comhpháirteach faoi fhreagracht an Uachtaráin agus Chomhdháil na nUachtarán.
French: Si deux ou plusieurs propositions de résolution sont déposées sur le même sujet, la procédure prévue à l'article 110, paragraphe 4, est applicable.
Irish: Má dhéantar dhá thairiscint i gcomhair rún, nó níos mó, a chur síos ar an ábhar céanna, beidh feidhm ag an nós imeachta atá leagtha amach i Riail 110(4).
French: Le Président et les présidents des groupes politiques peuvent décider qu'une proposition de résolution sera mise aux voix sans débat.
Irish: Féadfaidh an tUachtarán agus cathaoirligh na ngrúpaí polaitiúla a chinneadh go ndéanfar vótáil ar thairiscint i gcomhair rúin gan aon díospóireacht a bheith ann.
French: Cette décision requiert l'accord unanime des présidents de tous les groupes politiques.
Irish: Beidh aontú d'aon toil chathaoirligh uile na ngrúpaí polaitiúla ag teastáil chun cinneadh den sórt sin a ghlacadh.
French: Les dispositions des articles 174, 175 et 177 ne s'appliquent pas aux propositions de résolution inscrites à l'ordre du jour d'un débat sur des cas de violation des droits de l'homme, de la démocratie et de l'État de droit.
Irish: Ní bheidh feidhm ag forálacha Riail 174, Riail 175 agus Riail 177 maidir le tairiscintí i gcomhair rún atá ar an gclár oibre le haghaidh díospóireachta ar chásanna a bhaineann le sáruithe ar chearta an duine, ar an daonlathas agus ar an smacht reachta.
French: Les propositions de résolution ne sont déposées en vue d'un débat sur des cas de violation des droits de l'homme, de la démocratie et de l'État de droit qu'après adoption de la liste des sujets.
Irish: Ní dhéanfar tairiscintí i gcomhair rún a chur síos le haghaidh díospóireachta ar chásanna a bhaineann le sáruithe ar chearta an duine, ar an daonlathas agus ar an smacht reachta ach amháin tar éis liosta na n-ábhar a bheith glactha.
French: Les propositions de résolution qui ne peuvent être traitées dans le laps de temps prévu pour ce débat deviennent caduques.
Irish: Maidir le tairiscintí i gcomhair rún nach féidir déileáil leo san am a leithroinntear don díospóireacht, titfidh siad ar lár.
French: Il en est de même pour les propositions de résolution pour lesquelles il a été constaté, à la suite d'une demande présentée conformément à l'article 155, paragraphe 3, que le quorum n'était pas atteint.
Irish: Bainfidh sé sin freisin le tairiscintí i gcomhair rún a suitear ina leith, tar éis iarrata faoi Riail 155(3), nach bhfuil córam i láthair.
French: Les députés ont le droit de redéposer ces propositions de résolution afin qu'elles soient renvoyées pour examen en commission, conformément à l'article 120, ou inscrites au débat sur des cas de violation des droits de l'homme, de la démocratie et de l'État de droit de la période de session suivante.
Irish: Beidh Feisirí i dteideal tairiscintí den sórt sin a chur síos athuair lena mbreithniú i gcoiste de bhun Riail 120 nó le haghaidh díospóireachta ar chásanna a bhaineann le sáruithe ar chearta an duine, ar an daonlathas agus ar an smacht reachta ag an gcéad pháirtseisiún eile.
French: Un sujet ne peut être inscrit à l'ordre du jour dans le cadre d'un débat sur des cas de violation des droits de l'homme, de la démocratie et de l'État de droit s'il figure déjà à l'ordre du jour de la période de session.
Irish: Ní fhéadfar ábhar a chur san áireamh sa chlár oibre le haghaidh díospóireachta ar chásanna a bhaineann le sáruithe ar chearta an duine, ar an daonlathas agus ar an smacht reachta má tá sé ar an gclár oibre don pháirtseisiún sin cheana féin.
French: Aucune disposition du règlement n'autorise la discussion commune d'une proposition de résolution déposée conformément au paragraphe 2, deuxième alinéa, et d'un rapport fait par une commission sur le même sujet.
Irish: Níl aon fhorálacha ann sna Rialacha lena gceadaítear comhdhíospóireacht ar thairiscint i gcomhair rúin arna cur síos de réir mhír 2, an dara fomhír, agus ar thuarascáil ó choiste faoin ábhar céanna.
French: Lorsque la constatation du quorum, conformément à l'article 155, paragraphe 3, est demandée, cette demande n'est valable que pour la proposition de résolution qui doit être mise aux voix et non pour les suivantes.
Irish: I gcás ina ndéantar iarraidh de bhun Riail 155(3) go suífear an bhfuil córam i láthair, ní bheidh an iarraidh sin bailí ach amháin don tairiscint i gcomhair rúin a bhfuiltear le vótáil a dhéanamh uirthi agus ní do na tairiscintí sin a bheidh ann ina dhiaidh sin.
French: Cinq députés au maximum peuvent présenter une déclaration écrite d'une longueur maximum de 200 mots portant sur un sujet qui relève des compétences de l'Union européenne et qui ne couvre pas des questions faisant l'objet d'une procédure législative en cours.
Irish: Féadfaidh suas go cúigear Feisirí dearbhú i scríbhinn nach faide ná 200 focal a thíolacadh ar ábhar a thagann faoi réim inniúlachtaí an Aontais Eorpaigh agus nach gcuimsíonn saincheisteanna is ábhar do phróiseas reachtach leanúnach reatha.
French: L'autorisation est donnée au cas par cas par le Président.
Irish: Tabharfaidh an tUachtarán an t-údarú ar bhonn gach cáis ar leithligh.
French: Les déclarations écrites sont imprimées dans les langues officielles et distribuées.
Irish: Déanfar dearbhuithe i scríbhinn a chló sna teangacha oifigiúla agus dáilfear iad.
French: Elles figurent avec le nom des signataires dans un registre.
Irish: Cuirfear i gclár iad i dteannta le hainmneacha na sínitheoirí.
French: Ce registre est public et gardé à l'extérieur de l'entrée de l'hémicycle au cours des périodes de session et, entre les périodes de session, à un endroit approprié, à déterminer par le Collège des questeurs.
Irish: Clár poiblí a bheidh sa chlár sin agus coimeádfar é lasmuigh den bhealach isteach chuig an Seomra le linn na bpáirtseisiún agus, idir na páirtseisiúin, coimeádfar é i suíomh cuí arna chinneadh ag Coláiste na gCaestóirí.
French: La teneur d'une déclaration écrite ne peut pas aller au-delà du cadre d'une déclaration et, en particulier, ne peut contenir de décision sur des sujets pour l'adoption desquels le règlement fixe des procédures et compétences spécifiques.
Irish: Ní bheidh níos mó i gceist le hinneachar dearbhaithe i scríbhinn ná go mbeidh sé i bhfoirm dearbhaithe agus, go háirithe, ní bheidh aon chinneadh ann ar nithe a bhfuil nósanna imeachta sonracha agus inniúlachtaí sonracha leagtha síos sna Rialacha Nós Imeachta maidir lena nglacadh.
French: Chaque député peut apposer sa signature sous une déclaration inscrite au registre.
Irish: Féadfar síniú aon Fheisire a chur le dearbhú atá sa chlár.
French: Lorsqu'une déclaration recueille les signatures de la majorité des membres qui composent le Parlement, le Président en informe le Parlement, publie le nom des signataires au procès-verbal et publie la déclaration en tant que texte adopté.
Irish: I gcás ina mbeidh dearbhú sínithe ag tromlach na bhFeisirí a chomhdhéanann an Pharlaimint, tabharfaidh an tUachtarán fógra dá réir don Pharlaimint agus foilseoidh sé nó sí ainmneacha na sínitheoirí sna miontuairiscí agus foilseoidh sé nó sí an dearbhú mar théacs arna ghlacadh.
French: La procédure s'achève par la transmission, à la fin de la période de session, de la déclaration aux destinataires, avec indication du nom des signataires.
Irish: Cuirfear deireadh leis an nós imeachta tríd an dearbhú, maille le hainmneacha na sínitheoirí, a tharchur chuig na seolaithe, ag deireadh an pháirtseisiúin.
French: Une déclaration écrite inscrite au registre depuis plus de trois mois et n'ayant pas été signée par la moitié au moins des membres qui composent le Parlement devient caduque.
Irish: Maidir le dearbhú i scríbhinn a fhanann sa chlár ar feadh tréimhse is faide ná trí mhí agus nach mbeidh sínithe ag an leathchuid ar a laghad de na Feisirí a chomhdhéanann an Pharlaimint, titfidh sé ar lár.
French: Une commission peut demander que le Comité économique et social européen soit consulté sur des problèmes d'ordre général ou sur des points précis.
Irish: Féadfaidh coiste a iarraidh go rachfar i gcomhairle le Coiste Eacnamaíoch agus Sóisialta na hEorpa ar nithe de chineál ginearálta nó ar phointí sonracha.
French: La commission est tenue d'indiquer le délai dans lequel le Comité économique et social européen émettra son avis.
Irish: Léireoidh an coiste an teorainn ama ar laistigh di nach mór do Choiste Eacnamaíoch agus Sóisialta na hEorpa a thuairim a thabhairt.
French: Les demandes de consultation du Comité économique et social européen sont soumises à l'approbation de l'Assemblée plénière sans débat.
Irish: Déanfaidh an Pharlaimint iarraidh maidir le dul i gcomhairle le Coiste Eacnamaíoch agus Sóisialta na hEorpa a fhormheas gan aon díospóireacht.
French: Une commission peut demander que le Comité des régions soit consulté sur des problèmes d'ordre général ou sur des points précis.
Irish: Féadfaidh coiste a iarraidh go rachfar i gcomhairle le Coiste na Réigiún ar nithe de chineál ginearálta nó ar phointí shonracha.
French: La commission est tenue d'indiquer le délai dans lequel le Comité des régions émettra son avis.
Irish: Léireoidh an coiste an teorainn ama ar laistigh di nach mór do Choiste na Réigiún a thuairim a thabhairt.
French: Les demandes de consultation du Comité des régions sont soumises à l'approbation de l'Assemblée plénière sans débat.
Irish: Déanfaidh an Pharlaimint iarraidh maidir le dul i gcomhairle le Coiste na Réigiún a fhormheas gan aon díospóireacht.
French: Dans les cas où le Parlement a le droit de soumettre une demande à une agence européenne, chaque député peut présenter une telle demande par écrit au Président du Parlement.
Irish: I gcás ina bhfuil ceart ag an bParlaimint iarraidh a chur faoi bhráid Gníomhaireachta Eorpaí, féadfaidh aon Fheisire iarraidh den sórt sin a chur faoi bhráid Uachtarán na Parlaiminte i scríbhinn.
French: Les demandes doivent porter sur des questions relevant de la mission de l'agence concernée et être accompagnées d'informations générales expliquant la nature de la question devant être traitée ainsi que l'intérêt pour la Communauté.
Irish: Beidh baint ag iarrataí den sórt sin le nithe a thagann faoi réim mhisean na Gníomhaireachta lena mbaineann agus beidh faisnéis chúlra ag gabháil leo ina mínítear an tsaincheist agus leas an Chomhphobail.
French: Après consultation de la commission compétente, le Président transmet la demande à l'agence ou prend une autre mesure appropriée.
Irish: Déanfaidh an tUachtarán, tar éis dul i gcomhairle leis an gcoiste freagrach, an iarraidh a chur ar aghaidh chuig an nGníomhaireacht nó déanfaidh sé aon bheart cuí eile.
French: L'auteur de la demande en est immédiatement informé.
Irish: Cuirfear an beart a dhéantar in iúl láithreach don Fheisire a thíolacann an iarraidh.
French: Toute demande transmise par le Président à une agence prévoit un délai de réponse.
Irish: Beidh teorainn ama i gcomhair freagra san áireamh in aon iarraidh a chuireann an tUachtarán chuig Gníomhaireacht.
French: Si l'agence estime qu'elle n'est pas en mesure de donner suite à la demande telle que formulée ou cherche à la modifier, elle informe sans délai le Président qui prend une mesure appropriée, le cas échéant après consultation de la commission compétente.
Irish: Má mheasann an Ghníomhaireacht nach bhfuil sé ar a cumas freagra a thabhairt ar an iarraidh faoi mar atá sí ceaptha, nó má fhéachann sí leis an iarraidh a mhodhnú, cuirfidh sí an méid sin in iúl don Uachtarán láithreach agus déanfaidh an tUachtarán aon bheart cuí tar éis dul i gcomhairle leis an gcoiste freagrach de réir mar is gá.
French: Le Parlement peut conclure des accords avec d'autres institutions dans le contexte de l'application des traités ou afin d'améliorer ou de clarifier les procédures.
Irish: Féadfaidh an Pharlaimint comhaontuithe a dhéanamh le hinstitiúidí eile i gcomhthéacs fheidhmiú na gConarthaí nó chun nósanna imeachta a fheabhsú nó a shoiléiriú.
French: Ces accords peuvent revêtir la forme de déclarations communes, d'échanges de lettres ou de codes de conduite, ou d'autres instruments appropriés.
Irish: D'fhéadfadh sé gur dearbhuithe comhpháirteacha, malartú litreacha nó cóid iompair, nó ionstraimí cuí eile, a bheadh i gcomhaontuithe den sórt sin.
French: Ils sont signés par le Président après examen par la commission compétente pour les affaires constitutionnelles et après approbation du Parlement.
Irish: Síneoidh an tUachtarán iad tar éis don choiste atá freagrach as gnóthaí bunreachtúla iad a scrúdú agus tar éis don Pharlaimint iad a fhormheas.
French: Ils peuvent être annexés, pour information, au règlement.
Irish: Féadfar, mar eolas, iad a chur mar iarscríbhinn a ghabhann na Rialacha Nós Imeachta.
French: Si ces accords entraînent des modifications des droits et obligations réglementaires, créent de nouveaux droits et obligations réglementaires des députés ou des organes du Parlement ou entraînent des modifications ou interprétations du règlement du Parlement, la question est renvoyée pour examen à la commission compétente, conformément à l'article 211, paragraphes 2 à 6, avant la signature de l'accord.
Irish: I gcás inarb intuigthe as comhaontuithe den sórt sin go ndéanfar modhnú ar chearta nós imeachta nó oibleagáidí atá ann cheana d'Fheisirí nó do chomhlachtaí Parlaiminte, nó go gcruthaíonn siad cearta nós imeachta nó oibleagáidí nua dóibh, nó gurb intuigthe astu thairis sin go ndéanfar modhnú nó léirmhíniú ar na Rialacha Nós Imeachta, tarchuirfear an t-ábhar chuig an gcoiste freagrach lena scrúdú i gcomhréir le Riail 211(2) go (6) sula síneofar an comhaontú.
French: Dans les délais fixés par les traités et par le statut de la Cour de justice pour le recours des institutions de l'Union européenne ou de personnes physiques ou morales, le Parlement examine la législation communautaire et les mesures d'exécution pour s'assurer que les traités, notamment en ce qui concerne les droits du Parlement, ont été pleinement respectés.
Irish: Déanfaidh an Pharlaimint, laistigh de na teorainneacha ama atá sonraithe sna Conarthaí agus i Reacht na Cúirte Breithiúnais i gcomhair caingne ag institiúidí an Aontais agus ag aon duine nádúrtha nó dlítheanach, reachtaíocht an Chomhphobail agus na bearta cur chun feidhme a scrúdú lena chinntiú gur urramaíodh na Conarthaí go hiomlán, go háirithe i gcás ina bhfuil cearta na Parlaiminte i gceist.
French: La commission compétente fait rapport au Parlement, au besoin oralement, lorsqu'elle présume qu'il y a violation du droit communautaire.
Irish: Tuairisceoidh an coiste freagrach don Pharlaimint, ó bhéal más gá, i gcás ina bhfuil drochamhras air gur sáraíodh dlí an Chomhphobail.
French: Le Président introduit un recours devant la Cour de justice au nom du Parlement conformément à la recommandation de la commission compétente.
Irish: Tionscnóidh an tUachtarán caingean thar ceann na Parlaiminte i gcomhréir le moladh ón gcoiste freagrach.
French: Le Président peut saisir l'assemblée plénière de la décision du maintien du recours au début de la période de session suivante.
Irish: Ag tús an pháirtseisiúin ina dhiaidh sin, féadfaidh an tUachtarán an cinneadh faoi thionscnamh na caingne a chur faoi bhráid an tsuí iomlánaigh.
French: Si l'assemblée plénière se prononce à la majorité des voix exprimées contre le recours, il retire celui-ci.
Irish: Más rud é go rialaíonn an suí iomlánach in aghaidh na caingne le tromlach na vótaí a chaitear, tarraingeoidh sé siar í.
French: Si le Président introduit le recours contre la recommandation de la commission compétente, il saisit l'assemblée plénière de la décision du maintien du recours au début de la période de session suivante.
Irish: Más rud é go dtionscnóidh an tUachtarán caingean contrártha don mholadh ón gcoiste freagrach, cuirfidh sé an cinneadh faoi thionscnamh na caingne faoi bhráid an tsuí iomlánaigh ag tús an pháirtseisiúin ina dhiaidh sin.
French: Le Président dépose des observations ou intervient au nom du Parlement dans les procédures judiciaires, après consultation de la commission compétente.
Irish: Tar éis dul i gcomhairle leis an gcoiste freagrach, déanfaidh an tUachtarán tuairimí a thíolacadh, nó déanfaidh sé idirghabháil thar ceann na Parlaiminte, in imeachtaí cúirte.
French: Si le Président envisage de s'écarter de la recommandation de la commission compétente, il en informe celle-ci et saisit la Conférence des présidents, en exposant ses motifs.
Irish: I gcás ina mbeartaíonn an tUachtarán imeacht ó mholadh an choiste fhreagraigh, cuirfidh sé an méid sin in iúl don choiste agus tarchuirfidh sé an t-ábhar chuig Comhdháil na nUachtarán agus a chúiseanna á lua aige.
French: Lorsque la Conférence des présidents estime que le Parlement ne doit pas, à titre exceptionnel, déposer des observations ou intervenir devant la Cour de justice, alors que la validité juridique d'un acte adopté par le Parlement est remise en cause, la question est soumise sans délai à l'assemblée plénière.
Irish: I gcás ina bhfuil Comhdháil na nUachtarán den tuairim nár cheart don Pharlaimint, go heisceachtúil, tuairimí a thíolacadh nó idirghabháil a dhéanamh os comhair na Cúirte Breithiúnais i gcás bailíocht dhlíthiúil gnímh de chuid na Parlaiminte a bheith á ceistiú, cuirfear an t-ábhar faoi bhráid suí iomlánaigh gan mhoill.
French: Dans les cas d'urgence, le Président peut agir à titre conservatoire afin de respecter les délais fixés par la juridiction concernée.
Irish: I gcásanna práinne, féadfaidh an tUachtarán gníomh réamhchúraim a ghlacadh chun na teorainneacha ama arna bhforordú ag an gcúirt lena mbaineann a chomhlíonadh.
French: Dans ces cas, la procédure prévue au présent paragraphe est mise en œuvre dans les meilleurs délais.
Irish: I gcásanna den sórt sin, déanfar an nós imeachta dá bhforáiltear sa mhír seo a chur chun feidhme a luaithe is féidir.
French: Si, dans un délai de trois mois ou, avec l'accord du Conseil, de quatre mois au maximum après communication de la position commune conformément à l'article 252 du traité CE, le Parlement n'a ni rejeté ni amendé la position commune du Conseil, et si le Conseil n'adopte pas la législation proposée conformément à la position commune, le Président, agissant au nom du Parlement, après consultation de la commission compétente pour les questions juridiques, peut former un recours contre le Conseil devant la Cour de justice, conformément à l'article 232 du traité CE.
Irish: Más rud é, laistigh de thrí mhí nó, le comhaontú na Comhairle, laistigh de cheithre mhí ón tráth a chuirtear an comhsheasamh in iúl de bhun Airteagal 252 de Chonradh CE, nach mbeidh an Pharlaimint tar éis diúltú don seasamh ná tar éis an seasamh a leasú, agus go mainníonn an Chomhairle an reachtaíocht bheartaithe a ghlacadh i gcomhréir leis an gcomhsheasamh, féadfaidh an tUachtarán, thar ceann na Parlaiminte agus tar éis dul i gcomhairle leis an gcoiste atá freagrach as gnóthaí dlíthiúla, caingean a thionscnamh i gcoinne na Comhairle sa Chúirt Bhreithiúnais faoi Airteagal 232 de Chonradh CE.
French: Le Parlement tient les parlements nationaux des États membres régulièrement informés de ses activités.
Irish: Déanfaidh an Pharlaimint parlaimintí náisiúnta na mBallstát a choimeád ar an eolas go rialta faoina cuid gníomhaíochtaí.
French: La Conférence des présidents peut donner mandat au Président de négocier des facilités pour les parlements nationaux des États membres sur une base réciproque et de proposer toute autre mesure destinée à faciliter les contacts avec les parlements nationaux.
Irish: Féadfaidh Comhdháil na nUachtarán sainordú a thabhairt don Uachtarán chun dul i mbun caibidlíochta faoi shaoráidí do pharlaimintí náisiúnta na mBallstát, ar bhonn cómhalartach, agus aon bhearta eile a mholadh chun teagmháil leis na parlaimintí náisiúnta a éascú.
French: Sur proposition du Président, la Conférence des présidents désigne les membres de la délégation à la COSAC et peut leur conférer un mandat.
Irish: Ar thogra ón Uachtarán, ainmneoidh Comhdháil na nUachtarán comhaltaí thoscaireacht na Parlaiminte chuig COSAC agus féadfaidh sí sainordú a thabhairt don toscaireacht sin.
French: La délégation est dirigée par un des vice-présidents chargés de la mise en oeuvre des relations avec les parlements nationaux.
Irish: Beidh duine de na Leas-Uachtaráin atá freagrach as caidreamh leis na parlaimintí náisiúnta a chur chun feidhme i gceannas ar an toscaireacht.
French: Les autres membres de la délégation sont choisis en fonction des thèmes à examiner lors de la réunion de la COSAC, en tenant dûment compte de l'équilibre politique global au sein du Parlement.
Irish: Roghnófar na comhaltaí eile den toscaireacht i bhfianaise na n-ábhar a bheidh le plé ag an gcruinniú COSAC, agus aird chuí á tabhairt ar an gcóimheá pholaitíochta fhoriomlán laistigh den Pharlaimint.
French: Un rapport est transmis, après chaque réunion, par la délégation.
Irish: Tíolacfaidh an toscaireacht tuarascáil tar éis gach cruinnithe.
French: La Conférence des présidents désigne les membres de la délégation du Parlement à toute convention, conférence ou instance analogue à laquelle participent des représentants de parlements et lui confère un mandat conforme aux résolutions pertinentes du Parlement.
Irish: Ainmneoidh Comhdháil na nUachtarán comhaltaí thoscaireacht na Parlaiminte chuig aon choinbhinsiún, aon chomhdháil nó aon chomhlacht comhchosúil a bhfuil ionadaithe ó pharlaimintí bainteach leis agus tabharfaidh sí sainordú don toscaireacht a bheidh i gcomhréir le haon rúin Pharlaiminte iomchuí.
French: La délégation élit son président et, le cas échéant, un ou plusieurs vice-présidents.
Irish: Toghfaidh an toscaireacht a cathaoirleach féin agus, más cuí, toghfaidh sí leas-chathaoirleach amháin nó níos mó.
French: La législature coïncide avec la durée du mandat des députés prévue par l'Acte du 20 septembre 1976.
Irish: Is é a bheidh sa téarma parlaiminteach ná téarma atá comhthráthach le téarma oifige na bhFeisirí dá bhforáiltear in Ionstraim an 20 Meán Fómhair 1976.
French: La session correspond à une période d'un an, comme il ressort dudit Acte et des Traités.
Irish: Is é a bheidh sa seisiún ná an tréimhse bhliantúil arna forordú leis an Ionstraim agus leis na Conarthaí.
French: Les séances plénières du Parlement qui se tiennent le même jour sont considérées comme une seule séance.
Irish: Measfar gur aon suí amháin atá i suíonna den Pharlaimint a sheoltar an lá céanna.
French: Le Parlement se réunit de plein droit le deuxième mardi de mars de chaque année et décide souverainement de la durée des interruptions de la session.
Irish: Tiocfaidh an Pharlaimint le chéile, gan aon ghá lena comóradh, an dara Máirt de mhí an Mhárta gach bliain agus socróidh an Pharlaimint féin fad na dtréimhsí a gcuirfear an seisiún ar atráth lena linn.
French: Le Parlement se réunit en outre de plein droit le premier mardi qui suit l'expiration d'un délai d'un mois à compter de la fin de la période visée à l'article 10, paragraphe 1, de l'Acte du 20 septembre 1976.
Irish: Ina theannta sin, tiocfaidh an Pharlaimint le chéile, gan aon ghá lena comóradh, an chéad Mháirt tar éis tréimhse míosa a bheith caite ó dheireadh na tréimhse dá dtagraítear in Airteagal 10(1) d'Ionstraim an 20 Meán Fómhair 1976.
French: La Conférence des présidents peut modifier la durée des interruptions fixées conformément au paragraphe 1, par décision motivée prise quinze jours au moins avant la date précédemment arrêtée par le Parlement pour la reprise de la session, sans que cette date puisse être reculée de plus de quinze jours.
Irish: Féadfaidh Comhdháil na nUachtarán, agus a cuid cúiseanna á lua aici, fad na dtréimhsí a mbeidh an seisiún ar atráth lena linn, arna socrú de bhun mhír 1, a athrú dhá sheachtain ar a laghad roimh an dáta a bheidh socraithe roimhe sin ag an bParlaimint chun athchromadh ar an seisiún; ní chuirfear an dáta athchromtha siar níos faide ná dhá sheachtain, áfach.
French: À la demande de la majorité des membres qui composent le Parlement ou à la demande de la Commission ou du Conseil, le Président, après avoir consulté la Conférence des présidents, convoque à titre exceptionnel le Parlement.
Irish: Ar bhonn eisceachtúil, tar éis dul i gcomhairle le Comhdháil na nUachtarán, comórfaidh an tUachtarán an Pharlaimint ar iarraidh ó thromlach de na Feisirí a chomhdhéanann í nó ar iarraidh ón gCoimisiún nó ón gComhairle.
French: Le Président a en outre la faculté, avec l'accord de la Conférence des présidents, de convoquer le Parlement à titre exceptionnel en cas d'urgence.
Irish: Ar bhonn eisceachtúil, le formheas Chomhdháil na nUachtarán, féadfaidh an tUachtarán an Pharlaimint a chomóradh i gcásanna práinne.
French: Le Parlement tient ses séances plénières et ses réunions de commission conformément aux conditions prévues aux traités.
Irish: Seolfaidh an Pharlaimint a cuid suíonna agus a cuid cruinnithe coiste i gcomhréir le forálacha na gConarthaí.
French: Les propositions de périodes de session additionnelles à Bruxelles, ainsi que toute modification de celles-ci, n'appellent qu'un vote à la majorité des suffrages exprimés.
Irish: Ní bheidh ach tromlach de na vótaí a chaitear ag teastáil i gcomhair tograí le haghaidh páirtseisiún breise sa Bhruiséil agus le haghaidh aon leasuithe ar thograí den sórt sin.
French: Chaque commission peut décider de demander qu'une ou plusieurs réunions soient tenues en un autre lieu.
Irish: Féadfaidh aon choiste cinneadh a ghlacadh chun a iarraidh go seolfar cruinniú amháin nó níos mó in áit éigin eile.
French: La demande motivée est transmise au Président du Parlement, qui la soumet au Bureau.
Irish: Is chuig an Uachtarán a dhéanfar an iarraidh sin, maille leis na cúiseanna atá léi, agus cuirfidh seisean os comhair an Bhiúró í.
French: En cas d'urgence, le Président peut prendre seul la décision.
Irish: Más ábhar práinneach atá ann, féadfaidh an tUachtarán an cinneadh a dhéanamh é féin.
French: Les décisions du Bureau et du Président, lorsqu'elles sont défavorables, doivent être motivées.
Irish: I gcás ina ndiúltóidh an Biúró nó an tUachtarán don iarraidh, déanfar na cúiseanna leis an diúltú a lua.
French: À chaque séance, une feuille de présence est exposée à la signature des députés.
Irish: Déanfar clár tinrimh a chur ar fáil lena shíniú ag na Feisirí ag gach suí.
French: Les noms des députés dont la présence est attestée par cette feuille de présence sont reproduits dans le procès-verbal de chaque séance.
Irish: Déanfar ainmneacha na bhFeisirí atá i láthair, faoi mar a thaispeántar sa chlár tinrimh, a thaifeadadh i miontuairiscí gach suí.
French: Avant chaque période de session, le projet d'ordre du jour est établi par la Conférence des présidents sur la base des recommandations de la Conférence des présidents des commissions et compte tenu du programme législatif annuel convenu, prévu à l'article 35.
Irish: Roimh gach páirtseisiún, déanfaidh Comhdháil na nUachtarán dréacht den chlár oibre a tharraingt suas ar bhonn moltaí ó Chomhdháil Chathaoirligh na gCoistí agus an clár reachtach bliantúil comhaontaithe dá dtagraítear i Riail 35 á chur san áireamh.
French: La Commission et le Conseil peuvent assister, sur invitation du Président, aux délibérations de la Conférence des présidents concernant le projet d'ordre du jour.
Irish: Ar chuireadh ón Uachtarán, féadfaidh an Coimisiún agus an Chomhairle freastal ar phléití Chomhdháil na nUachtarán ar an dréacht den chlár oibre.
French: Le projet d'ordre du jour peut indiquer le moment où seront mis aux voix certains des points dont il prévoit l'examen.
Irish: Féadfar amanna vótála do mhíreanna áirithe a bheidh le breithniú a thaispeáint sa dréacht den chlár oibre.
French: Le projet d'ordre du jour peut prévoir une ou deux périodes d'une durée totale de soixante minutes au plus pour des débats sur des cas de violation des droits de l'homme, de la démocratie et de l'État de droit, conformément à l'article 122.
Irish: Féadfar tréimhse amháin nó dhá thréimhse, ar 60 nóiméad a fad iomlán nó a bhfad comhiomlán, a chur ar leataobh sa dréacht den chlár oibre le haghaidh díospóireachtaí, de bhun Riail 122, ar chásanna a bhaineann le sáruithe ar chearta an duine, ar an daonlathas agus ar an smacht reachta.
French: Le projet d'ordre du jour définitif est distribué aux députés au moins trois heures avant l'ouverture de la période de session.
Irish: Déanfar an dréacht críochnaitheach den chlár oibre a dháileadh ar na Feisirí trí huaire an chloig ar a laghad roimh thús an pháirtseisiúin.
French: Toute proposition législative (première lecture) ainsi que toute proposition de résolution non législative adoptées en commission, moins d'un dixième des membres de la commission votant contre le texte, sont inscrites au projet d'ordre du jour du Parlement pour adoption sans amendement.
Irish: Déanfar aon togra reachtach (an chéad léamh) agus aon tairiscint neamhreachtach i gcomhair rúin, arna glacadh i gcoiste, agus níos lú ná an deichiú cuid de chomhaltaí an choiste a bheith tar éis vótáil ina coinne, a chur ar an dréacht de chlár oibre na Parlaiminte i gcomhair vótála gan leasú.
French: Ce point fait alors l'objet d'un vote unique à moins que, avant que le projet définitif d'ordre du jour ne soit établi, des groupes politiques ou des députés à titre individuel représentant ensemble un dixième des membres du Parlement aient demandé par écrit l'autorisation de déposer des amendements, auquel cas le Président fixe le délai de dépôt.
Irish: Beidh an mhír faoi réir vótála aonair ansin mura rud é go ndéanfaidh grúpaí polaitiúla nó Feisirí aonair arb ionann a líon agus an deichiú cuid d’Fheisirí na Parlaiminte, a iarraidh i scríbhinn, sula dtarraingeofar suas an dréacht críochnaitheach den chlár oibre, go mbeidh an mhír faoi réir a leasaithe, agus sa chás sin socróidh an tUachtarán teorainn ama chun leasuithe a chur síos.
French: Les points inscrits au projet définitif d'ordre du jour en vue d'un vote sans amendement ne font pas non plus l'objet d'un débat, sauf si le Parlement en décide autrement, lors de l'adoption de l'ordre du jour au début de la période de session, sur proposition de la Conférence des présidents ou à la demande d'un groupe politique ou de quarante députés au moins.
Irish: Maidir le míreanna a chuirtear ar an dréacht críochnaitheach den chlár oibre i gcomhair vótála gan leasú, ní dhéanfar díospóireacht orthu ach oiread mura rud é go ndéanfaidh an Pharlaimint, le linn an clár oibre a ghlacadh ag tús páirtseisiúin, cinneadh dá mhalairt ar thogra ó Chomhdháil na nUachtarán nó má iarrann grúpa polaitiúil nó daichead Feisire ar a laghad amhlaidh.
French: Au moment où elle établit le projet définitif d'ordre du jour de la période de session, la Conférence des présidents peut proposer que d'autres points soient inscrits sans amendement ou sans débat.
Irish: Le linn dréacht críochnaitheach de chlár oibre páirtseisiúin a tharraingt suas, féadfaidh Comhdháil na nUachtarán a mholadh go dtógfar míreanna eile gan leasú nó gan díospóireacht.
French: Lors de l'adoption de l'ordre du jour, le Parlement ne peut retenir de telles propositions si un groupe politique ou quarante députés au moins ont manifesté leur opposition par écrit une heure au moins avant l'ouverture de la période de session.
Irish: Le linn a clár oibre a ghlacadh, ní fhéadfaidh an Pharlaimint glacadh le haon togra den sórt sin más rud é go bhfuil grúpa polaitiúil nó daichead Feisire ar a laghad tar éis agóid a chur síos ina aghaidh i scríbhinn uair an chloig ar a laghad sula gcuirtear tús leis an bpáirtseisiún.